**DĖL ROKIŠKIO TURIZMO IR AMATŲ INFORMACIJOS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO**

2021 m. gegužės 28 d. Nr. TS –

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a :

1. Patvirtinti Rokiškio turizmo ir amatų informacijos centro teikiamų mokamų paslaugų sąrašą ir įkainius (pridedama).

2. Pripažinti netekusiu galios Rokiškio rajono savivaldybės tarybos 2019 m. liepos 26 d. sprendimą Nr. TS-180 ,,Dėl Rokiškio turizmo ir tradicinių amatų informacijos ir koordinavimo centro teikiamų mokamų paslaugų ir įkainių patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO TURIZMO IR AMATŲ INFORMACIJOS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO**

**“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Patvirtinti Rokiškio turizmo ir amatų informacijos centro teikiamų mokamų paslaugų sąrašą ir įkainius, o iki tol Rokiškio rajono savivaldybės tarybos 2019 m. liepos 26 d. sprendimą Nr. TS-180 ,,Dėl Rokiškio turizmo ir tradicinių amatų informacijos ir koordinavimo centro teikiamų mokamų paslaugų ir įkainių patvirtinimo“ pripažinti netekusiu galios.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies, 37 punktu, 18 straipsnio 1 dalis.

**Sprendimo projekto esmė.** Tvirtinamas aktualias įstaigos teikiamas paslaugas ir rinkos poreikius atitinkantis paslaugų sąrašas ir įkainiai. Sąrašo pakeitimai ir to priežastys yra šios:

1) dėl kitos organizacijos veiklos Salų dvare iš sąrašo išbraukiama Salų dvaro lankymo paslauga, tačiau įvedamos naujos edukacinės paslaugos Salų dvaro amatų dirbtuvėse (4.8, 4.9., 5.1.-5.4.);

2) praplečiamas prekybos asortimentas, įvedama edukacijų metu pagamintų suvenyrų kaina;

3) atsisakoma prekybos vietų paruošimo diferencijavimo pagal plotą, kaina nustatoma matuojant po vieną kvadratinį metrą (6.1., 6.2.);

4) išbraukiame neaktuali etnokultūrinės koncertinės programos organizavimo paslauga (8.);

5) atsisakoma diferencijuoti paslaugos „Palapinėms statyti vietos paruošimo naudoti paslauga 1 parą“ kainas atsižvelgiant į palapinės vietų skaičių; dėl patogesnio administravimo, nustatoma vienoda kaina (12.);

6) išbraukiama neaktuali paslauga „Pavėsinės-tento paruošimas naudoti“.

**Galimos pasekmės, priėmus siūlomą tarybos sprendimo projektą:**

**-teigiamos** – aktualius įstaigos veiklos ir infrastruktūros pokyčius atitinkantis teikiamų paslaugų sąrašas ir įkainiai;

**-neigiamos** – nėra.

**Kokia sprendimo nauda Rokiškio rajono gyventojams.** Naujuoju dokumentu sudaromas aktualias įstaigos teikiamas paslaugas ir rinkos poreikius atitinkantis teikiamų paslaugų sąrašas ir įkainiai.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė